CELEX: 32010R1026
Language: el
Date: 2010-11-12 00:00:00
Title: Κανονισμός (ΕΕ) αριθ. 1026/2010 της Επιτροπής, της 12ης Νοεμβρίου 2010 , για τον καθορισμό ενιαίου ποσοστού αποδοχής των ποσών που κοινοποιούν τα κράτη μέλη στην Επιτροπή όσον αφορά τις αιτήσεις για την πριμοδότηση εκρίζωσης για την αμπελοοινική περίοδο 2010/2011

13.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 296/11
            
         ΚΑΝΟΝΙΣΜΌΣ (ΕΕ) αριθ. 1026/2010 ΤΗΣ ΕΠΙΤΡΟΠΉΣ
   της 12ης Νοεμβρίου 2010
   για τον καθορισμό ενιαίου ποσοστού αποδοχής των ποσών που κοινοποιούν τα κράτη μέλη στην Επιτροπή όσον αφορά τις αιτήσεις για την πριμοδότηση εκρίζωσης για την αμπελοοινική περίοδο 2010/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 85ιθ παράγραφος 4, σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Τα ποσά των επιλέξιμων αιτήσεων που κοινοποιήθηκαν από τα κράτη μέλη στην Επιτροπή μέχρι τις 15 Οκτωβρίου 2010 σύμφωνα με το άρθρο 85ιθ παράγραφος 2 του κανονισμού (ΕΚ) αριθ. 1234/2007 υπερβαίνουν τον ανώτατο ετήσιο προϋπολογισμό του καθεστώτος εκρίζωσης για την αμπελοοινική περίοδο 2010/2011, που ανέρχεται σε 276 εκατ. ευρώ, σύμφωνα με το παράρτημα Χδ του εν λόγω κανονισμού. Συνεπώς, πρέπει να καθοριστεί ενιαίο ποσοστό αποδοχής των πράγματι κοινοποιηθέντων ποσών.
            
         
               (2)
            
            
               Το Λουξεμβούργο κοινοποίησε, σύμφωνα με το άρθρο 85ιθ παράγραφος 2 του κανονισμού (ΕΚ) αριθ. 1234/2007, επιλέξιμες αιτήσεις για έκταση κάτω των 50 εκταρίων. Συνεπώς, απαλλάσσεται από την εφαρμογή ενιαίου ποσοστού αποδοχής σύμφωνα με το άρθρο 71 παράγραφος 3 του κανονισμού (ΕΚ) αριθ. 555/2008 της Επιτροπής, της 27ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα (2).
            
         
               (3)
            
            
               Για λόγους σαφήνειας, είναι σκόπιμο να καθοριστεί επίσης η αναλυτική κατανομή, ανά οικείο κράτος μέλος, του ετήσιου προϋπολογισμού του καθεστώτος εκρίζωσης.
            
         
               (4)
            
            
               Ο κανονισμός (ΕΚ) αριθ. 1092/2009 της Επιτροπής (3) για τον καθορισμό ενιαίου ποσοστού αποδοχής των ποσών που κοινοποιούν τα κράτη μέλη στην Επιτροπή όσον αφορά τις αιτήσεις για την πριμοδότηση εκρίζωσης για την αμπελουργική περίοδο 2009/2010 κατέστη άνευ αντικειμένου στο τέλος της περιόδου αυτής. Για τον λόγο αυτό, πρέπει να αντικατασταθεί από νέο κανονισμό.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αιτήσεις πριμοδότησης εκρίζωσης που κοινοποιήθηκαν στην Επιτροπή για την αμπελοοινική περίοδο 2010/2011 βάσει του άρθρου 85ιθ παράγραφος 2 του κανονισμού (ΕΚ) αριθ. 1234/2007 γίνονται αποδεκτές για το 59,622 % των ποσών που αφορούν οι εν λόγω αιτήσεις.
   Τα δημοσιονομικά όρια για τα οικεία κράτη μέλη καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται για την αμπελοοινική περίοδο 2010/2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Νοεμβρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 170 της 30.6.2008, σ. 1.
   
      (3)  ΕΕ L 299 της 14.11.2009, σ. 8.
   
      ΠΑΡΑΡΤΗΜΑ
      
         Δημοσιονομικά όρια για τα κράτη μέλη όσον αφορά τις πριμοδοτήσεις εκρίζωσης κατά την αμπελοοινική περίοδο 2010/2011
      
      
                  (ευρώ)
               
            
                  Κράτος μέλος
               
               
                  Προϋπολογισμός για την εκρίζωση
               
            
                  Βουλγαρία
               
               
                  321 903
               
            
                  Γερμανία
               
               
                  484 487
               
            
                  Ελλάδα
               
               
                  3 600 607
               
            
                  Ισπανία
               
               
                  127 975 516
               
            
                  Γαλλία
               
               
                  36 911 723
               
            
                  Ιταλία
               
               
                  81 968 012
               
            
                  Κύπρος
               
               
                  2 405 145
               
            
                  Λουξεμβούργο
               
               
                  3 150
               
            
                  Ουγγαρία
               
               
                  13 572 662
               
            
                  Αυστρία
               
               
                  1 495 718
               
            
                  Πορτογαλία
               
               
                  3 610 683
               
            
                  Ρουμανία
               
               
                  2 784 554
               
            
                  Σλοβενία
               
               
                  458 581
               
            
                  Σλοβακία
               
               
                  407 259